જોકે, એકસાથે આટલા બધા પાત્રોને રજૂ કરવા ઘણું અઘરું કામ છે પણ તિગ્માંશુ અને સંજય ચૌહાણે ફિલ્મની વાર્તાને ખૂબ જ રોમાંચક રીતે લખી છે કે દર્શકો આગળ શું થશે તે અંગે અનુમાન બાંધી શકતા નથી. આ ફિલ્મમાં આઈટમ નંબર અને રોમાન્ટિક ગીતોને બાદ કરવામાં આવે તો જબરદસ્ત પંચ સાથે લખવામાં આવેલા ડાયલૉગ્સ દર્શકોને જકડી રાખવામાં સફળ રહે છે. ફિલ્મ પૂરી થયા બાદ પણ દર્શકો પર ડાયલૉગ્સ અને સીન્સનો જાદુ છવાયેલો રહે છે. અલબત્ત, કેટલીક બાબતોને છોડી દેવામાં આવે તો રોમાંચક સ્ક્રિપ્ટ અને દમદાર એક્ટિંગના દમ પર આ ફિલ્મ સીરીઝની અગાઉની ફિલ્મોની સફળતાની જાળવી રાખતી દેખાઈ રહી છે.